మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఆ గానగంధర్వుడు తన పాటతో బ్రతికే ఉంటాడు
'మేరే సపునోంకి రాణి కబ్ ఆయేగీ తూ' ఈ పాట మనలో ప్రతీ ఒక్కరు ఒక్కసారైనా విని ఉంటారు. ఈపాట పాడింది ఇండియన్ లెజెండరీ సింగర్ అభాస్ కుమార్ గంగూలీ అలియాస్ కిషోర్ కుమార్. ఈరోజు కిషోర్ కుమార్ 87వ జయంతి...
TNN | Updated:
Aug 4, 2016, 04:36PM IST
'మేరే సపునోంకి రాణి కబ్ ఆయేగీ తూ' ఈ పాట మనలో ప్రతీ ఒక్కరు ఒక్కసారైనా విని ఉంటారు, పాడుకొని ఉంటారు. నా కలలో కనిపించే నా రాణి నువ్ ఎప్పుడొస్తావ్ అంటూ సాగే ఈ పాట పాడింది ఇండియన్ లెజెండరీ సింగర్ అభాస్ కుమార్ గంగూలీ అలియాస్ కిషోర్ కుమార్. ఈరోజు కిషోర్ కుమార్ 87వ జయంతి సందర్భంగా ఆయనను కోట్లాది మంది స్మరించుకుంటున్నారు. 1929, ఆగష్టు 4న మధ్యప్రదేశ్ లో జన్మించిన కిషోర్ కుమార్.. హిందీ, బెంగాలీ, మరాఠి, ఉర్దూ, కన్నడ, అస్సామీ, భోజ్ పురి, ఒడియా, గుజరాతీ, మళయాలీ భాషల్లో ఆయన పాడిన పాటలు ఎప్పటికీ ఎవర్ గ్రీన్. ఆనాటి బ్లాక్ అండ్ వైట్ కాలంలో రాజేష్ ఖన్నా, అమితాబ్ బచ్చన్, ధర్మేంద్ర, జితేంద్ర లాంటి వారి దగ్గర్నించీ అనిల్ కపూర్, సంజయ్ దత్ అలాగే మన సౌత్ ఇండియన్ సూపర్ స్టార్ రజినీ కాంత్ లాంటి అగ్ర హీరోలందకీ 1970-80 కాలంలో కిషోర్ కుమార్ పాట కావాల్సిందే.
'రూప్ తేరా మస్తానా.. ప్యార్ మేరా దివానా' అలాగే 'గాతా రహే మేరా దిల్.. తూహీ మేరా మంజిల్' అంటూ ఆయన పాడిన ప్రేమగీతాలు మనల్ని ప్రేమలో ముంచి తేలుస్తాయి, ఆయన గుండె నుంచి వచ్చిన విషాద గీతాలు వింటే బాధలో ఉన్న వారికి ఓదార్పునిస్తాయి. ఒంటరిగా ఉన్నవారికి ధైర్యాన్నిస్తాయి. 'ఓ కైకే పాన్ బనారస్ వాలా...' అనే పాట ఇప్పటికీ ఫెవరెట్ సాంగ్ లిస్టులో ఉంటుంది. ఇలా ఒకటా..రెండా ? వేల భావాలను పలికించే ఆయన గొంతు నుండి బయటికొచ్చిన ప్రతి అక్షరం కోట్లాది మంది గుండెలను తాకాయి. కిషోర్ కుమార్ కేవలం గాయకుడిగానే కాదు పాటల రచయితగా, సినిమా రచయితగా, సంగీత దర్శకునిగా, దర్శకునిగా, నిర్మాతగా, నటుడిగా సైతం ఆయన చెరగని ముద్ర వేశారు. ఇండియన్ బెస్ట్ మేల్ ప్లేబ్యాక్ సింగర్ గా 8 ఫిల్మ్ ఫేర్ అవార్డులను గెలుచుకున్న కిషోర్ రికార్డును ఇంతవరకూ ఎవరూ బ్రేక్ చేయలేదు. మధ్యప్రదేశ్ రాష్ట్ర ప్రభుత్వం కూడా హిందీ సినిమా సంగీతానికి ఆయన చేసిన సేవలకు 'కిషోర్ కుమార్ అవార్డ్' ను ప్రారంభించింది.